OzLabs/hebrew-wiki-articles huggingface dataset:
ביהראוגרה

ביהראוגרה (בהונגרית: Biharugra) הוא כפר בנפת שרקד שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים בביהראוגרה נמצא בירידה. בשנת 1990 חיו בכפר 1,366 תושבים, ובשנת 2021 רק 828 תושבים.

== יהודי ביהראוגרה ==
יהודים ישבו בביהראוגרה במאה ה-19 ובשנת 1944 נרצחו בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|14
|
|-
|1880
|41
|1700 
|-
|1910
|30
|
|-
|1920
|16
|
|-
|1930
|8
|
|-
|1941
|8
|2,139
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
גסט

גסט (בהונגרית: Geszt) הוא כפר גדול בנפת שרקד שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים בגסט נמצא בירידה. בשנת 1990 חיו בכפר 948 תושבים, ובשנת 2021 רק 682 תושבים.

שמו של הכפר מופיע לראשונה במקורות כתובים משנת 1213
== יהודי גסט ==
יהודים ישבו בגסט במאה ה-19 ובשנת 1944 נרצחו בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|17
|1264
|-
|1910
|12
|
|-
|1920
|4
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
יהודה פרוס

יהודה פּרוס (5 בינואר 1890 - 16 באוגוסט 1965) היה מאנשי העלייה השנייה ומראשוני ארגון השומר. שמר במושבות הגליל, חדרה ומושבות יהודה והיה עסקן ציבור ופעיל ביטחוני בראשון לציון.

== ביוגרפיה ==
יהודה פרוס נולד ב-1890 באודסה שברוסיה בשם יהודה פרוסקורוב לאהרון ונחמה פרוסקורוב. ב-1905 נחשף ל"קול קורא" שפרסם יוסף ויתקין שקרא ליהודים בגולה לעלות ארצה. פרוס התלהב מהאגרת וב-1908 עלה ארצה במסגרת העלייה השנייה.

פרוס עלה לגליל וב-1909 הצטרף לארגון השומר והיה בין ראשוני השומרים שהתקבלו לעבודת שמירה במושבה סג'רה (בין השאר יחד עם מנדל פורטוגלי ודב שוייגר). בהמשך עבר פרוס לשמור ביבנאל. לפני מלחמת העולם הראשונה עבר לשמור בחדרה ובהמשך שמר במושבות הדרום.

ב-1913 היה שותף להקמת מושב אנשי "השומר", תל עדשים.

ב-1914 התיישב בראשון לציון והחל לשמור במושבה ובבאר יעקב. ב-1917, לאחר חשיפת ארגון ניל"י, החלו הטורקים לחפש ולאסור את אנשי "השומר" ופרוס שחשש לענישת בני משפחתו אם יסתתר הסגיר את עצמו לשלטונות. תחילה ישב בכלא ברמלה, אחר כך בירושלים בהמשך הועבר לבית כלא בדמשק ובסופו של דבר נכלא בבית סוהר טורקי ליד העיר ארזורום בטורקיה. בדמשק ובטורקיה נכלא עם עוד מספר מאנשי "השומר" וחברי ניל"י. לאחר כשהה בכלא הצליח פרוס לברוח ונדד לטביליסי שם פגש בחבר "השומר" צבי ניסנוב שהוגלה לטורקיה בגלל פעילותו הביטחונית. השניים עברו לאודסה וב-1918, עם סיום המלחמה, הגיעו לאיסטנבול משם הפליגה ספינה צרפתית שהחזירה שבויים וגולים לארץ ישראל.

עם חזרתו מהשבי החל פרוס לעסוק בחקלאות. ב-1923 נסע לעבוד במלבורן שבאוסטרליה משם חזר ב-1933 והמשיך לעסוק החקלאות בראשון לציון וכן מילא שורה של תפקידים ציבוריים כשבין השאר שימש כיו"ר הוועד החקלאי בראשון לציון, חבר הוועד המקומי של "כופר היישוב", חבר במועצת המקומית של ראשון לציון וחבר במועצת "המשמר האזרחי"

== משפחתו ==
בתחילת 1915 נישא פרוס, בראשון לציון, לזהבה טופורובסקי (ילידת 1896), בתו של אחד מייסדי המושבה יצחק ליב טופורובסקי. זהבה עסקה בניהול גן ילדים בראשון לציון. פרוס נפטר ב-1965, לאחר מחלה קשה, והובא למנוחות בחלקת השומר בבית העלמין של כפר גלעדי. זהבה נפטרה ב-1968 ונקברה לצידו.

== הנצחתו ==
לאחר פטירתו הקימה רעייתו זהבה קרן מלגות להנצחת שמו של בעלה עבור תלמידי בית הספר התיכון החקלאי פרדס חנה.

== לקריאה נוספת ==
* ספר השומר - דברי חברים - "יהודה פרוס: שמירת עדרים בגליל", הוצאת דביר ומשרד הביטחון - ההוצאה לאור, 1957, עמודים 130–131
* ספר השומר - דברי חברים - "זהבה פרוס: אשתו של אסיר", הוצאת דביר ומשרד הביטחון - ההוצאה לאור, 1957, עמודים 212–213

== קישורים חיצוניים ==
* [https://gen.rlzm.co.il/persons/יהודה-פרוס/ יהודה פרוס], באתר "אלבום המשפחות - ראשון לציון"
* 

== הערות שוליים ==

קטגוריה:ראשון לציון: אישים
קטגוריה:אנשי השומר
קטגוריה:אישים הקבורים בחלקת השומר בכפר גלעדי
קטגוריה:ישראלים שנולדו ב-1908
קטגוריה:ישראלים שנפטרו ב-1965
Holy Fvck

Holy Fvck הוא אלבום האולפן השמיני של הזמרת-יוצרת האמריקאית דמי לובאטו. האלבום יצא לאור ב-19 באוגוסט 2022, על ידי חברת התקליטים איילנד רקורדס.<ref></ref><ref></ref><ref></ref> הסינגל המוביל של האלבום "Skin of My Teeth" יצא לאור ב-10 ביוני 2022. לתמיכה באלבום, לובאטו תצא לסיבוב ההופעות "Holy Fvck Tour", שאמור להתחיל ב-13 באוגוסט 2022.<ref></ref> אלבום זה הוא חזרתה של לובאטו לסגנון מוזיקת הרוק שהופיע באלבומי האולפן הראשונים שלה Don't Forget (2008) ו-Here We Go Again (2009).

==רשימת רצועות==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Holy Fvck
!מדינה
!תאריך
!פורמט
!חברת תקליטים
!מקור
|-
! rowspan="2" |עולם
|19 באוגוסט 2022
|הורדה דיגיטלית • הזרמת מוזיקה • תקליטור • תקליט
| rowspan="2" |איילנד
|<ref>Release formats for Holy Fvck on June 6, 2022:

# 
# 
# </ref>
|-
|30 בספטמבר 2022
|קלטת שמע
|<ref></ref>
|}

==קישורים חיצוניים==

== הערות שוליים ==

קטגוריה:אלבומי דמי לובאטו
קטגוריה:אלבומים באנגלית
קטגוריה:אלבומי פופ-פאנק
קטגוריה:אלבומי חברת איילנד רקורדס
הטבח בנוב עיר הכהנים

הטבח בנוב עיר הכהנים הוא אירוע מקראי, המתואר בספר שמואל א'<ref> ו</ref> בו הורג דואג האדומי 85 כהנים בנוב עיר הכהנים בציוויו של שאול המלך שרואה בכהני נוב סייענים לדוד לברוח מפניו, מה שנתפס בעיניו כחתרנות תחת מלכותו בשל הרוח הרעה ששרתה עליו מאז מלחמת דוד וגוליית.

== רקע ==
לאחר בריחת דוד מארמון חותנו המלך שאול, הוא מגיע אל נוב עיר כהנים הנמצאת בנחלת שבט בנימין, ושבה נמצא המשכן. בנוב פוגש דוד את הכהן הגדול אחימלך בן אחיטוב, ומבקש ממנו אוכל ונשק מבלי לפרט את הסיבה לכך. בנוסף הוא מבקש מאחימלך שלא יוודע הדבר. אחימלך מופתע מהבקשה, אך הוא נותן לדוד לחם מלחם הפנים, ואת חרב גליית. דוד לוקח את הצידה וממשיך בבריחתו לארץ הפלשתים.

== הטבח ==
במהלך שהותו של דוד בנוב נמצא שם גם דואג האדומי אביר רועיו של שאול. דואג חוזר לארמון שאול ומספר לו על הגעת דוד לנוב, ועל כך שאחימלך נתן לדוד לחם וחרב. שאול הכועס מבקש להביא את אחימלך ואת שאר הכהנים שבנוב אליו לשם בירור העניין. כאשר מגיעים אליו הכהנים שאול חוקר את אחימלך ושואל אותו מדוע דוד והוא תכננו למרוד בו. אחימלך, שלא ידע דבר על המתיחות בין שאול לבין דוד, עונה לשאול שהוא סייע לדוד בחושבו שדוד, חתנו ושר צבאו של שאול, בסך הכל היה בדרכו למשימה בשליחות המלך. שאול, שהרוח הרעה ששרתה עליו שיבשה את שיקול דעתו, לא מאמין לאחימלך ומורה למשרתיו להרוג את אחימלך ואת שאר הכהנים. המשרתים מסרבים להרוג את כהני ה', ושאול מעביר את המשימה לדואג - שהורג 85 כהנים ולאחר מכן את שאר תושבי העיר ואף את הצאן והבקר ששם.

== לאחר הטבח ==
מהטבח מצליח לברוח רק אביתר בנו של אחימלך. הוא בורח אל דוד ומצטרף לנדודיו בעקבות הבריחה משאול. אביתר מודיע על הטבח לדוד שלוקח אחריות על האסון.

== הקשר בין הטבח בנוב לחמלת שאול על עמלק ==
במלחמת עמלק לא ביצע שאול את הצו להרוג את כולם והוא חמל על אגג ועל הצאן והבקר. לעומת זאת, בכוהני נוב שאול מבצע הכחדה טוטאלית, .<ref></ref> בהתאם להקבלה הפוכה זו אומר המדרש, <ref></ref>.

== האשמה לטבח ==
הפרשנים חלוקים בשאלה על מי חלה האשמה לטבח כהני נוב.

האשמה הבסיסית על הטבח מוטלת על דואג האדומי, שהיה המודיע והמוציא לפועל של הרצח. גם פרק נ"ב בתהילים מתאר המשורר את רשעותו של דואג. המדרש מסביר שהגר העמלקי שבישר על מות שאול היה למעשה דואג האדומי, ובכך מוסברת תגובתו החריפה של דוד כלפיו: .<ref></ref><ref></ref>

גם על שאול, נותן הפקודה לטבח, מוטלת אשמה חריפה. במדרש אף מובהר כי הטבח בנוב עיר הכהנים היווה אחת הסיבות לנפילתו של שאול במלחמה: .<ref></ref> במקומות נוספים, חז"ל מציינים כי שאול חש בושה עקב חטא זה.<ref></ref><ref></ref> יהודה זולדן מציין כי חטא זה היה חמור מספיק כדי להדיח את שאול מהמלוכה.<ref></ref>. 

במקרא, דוד לוקח אחריות מפורשת על התנהלותו הלא זהירה שהביאה לרצח, בכך שלא נזהר מנוכחותו של דואג האדומי.<ref></ref> הרב בזק מסביר כי דוד הוא מוקד הסיפור ולכן מונכחת דווקא האשמה שלו ולא של שאול.<ref></ref>

יש אומרים כי אבנר נהרג כעונש על כך שלא מחה בשאול על רצח נוב<ref></ref><ref></ref><ref></ref>. הרב יהודה זולדן מסביר כי גם עם ישראל כולו נענש ברעב<ref></ref> על שלא מחו בשאול על הרצח.<ref></ref>

גם על יהונתן מגולגלת חלק מהאשמה בכך שלא שלח את דוד עם אוכל בבורחו מפני שאול, דבר שאילץ את דוד לבקש עזרה מאנשי נוב, מה שהוביל למותם<ref></ref>.

לעומת זאת, הרלב"ג והרד"ק מסבירים כי אין ענישה חמורה כלפי הפוגעים בנוב עיר הכהנים, מפני שהכהנים היו אמורים למות בהתאם לקללה שרבצה על בית עלי.<ref></ref><ref></ref><ref></ref> 

==הערות שוליים==

קטגוריה:שאול
קטגוריה:סיפורי ספר שמואל
קטגוריה:מעשי טבח בארץ ישראל
מריון דיקס סאליבן

מריון דיקס סאליבן (; 16 באפריל 1802 – 17 ביולי 1860) הייתה פזמונאית ומלחינה אמריקאית. נכללת בשורת מלחינות אמריקאיות מהגל הראשון לצד אוגוסטה בראון.
== ביוגרפיה ==
סאליבן נולדה בבוסקוון שבניו המפשייר. היא בתם של טימותי דיקס ואביגיל וילקינס ואחותו של מושל ניו יורק ה-24 ג'ון אדמס דיקס.<ref></ref> בשנת 1825 נישאה לג'ון ויטינג סאליבן, ובמרוצת השנים נולד להם בן אחד, ג'ון הנרי, שמת בטביעה ב-1858.<ref></ref>

מעט ידוע על שורשיה המשפחתיים.<ref></ref> היא היא נחשבת לאישה האמריקאית הראשונה שכתבה שיר ("The Blue Juniata", 1844) שהתפרסם בקנה-מידה עצום וזכה לגרסאות כיסוי רבות.<ref></ref> "The Blue Juniata" שימש כבסיס לכמה מהלחנים של צ'ארלס גרוב וג'. אדגר גולד.<ref></ref> השיר הוקלט בשנת 1937 על ידי רוי רוג'רס וסונס אוף דה פיונרס.

== עבודות ==
העטיפה של "The Blue Juniata"{{כ}} (1844)
*The Blue Juniata (1844)
*Marion Day (1844)
*Jessee Cook, the Lily of the Wood (1844)
*Oh! Boatman, Row Me O'er the Stream (1846)
*Cold Blew the Night Wing : The Wanderer (1846)
*The Cold Has Bound the Joyous Stream (1846)
*The Evening Bugle (1847)
*The Field of Monterey (1848)
*Mary Lindsey (1848)
*The Strawberry Girl (1850)
*We Cross the Prairies of Old (1854)
*The Kansas Home (1854)
*Juniata Ballads, compilation (1855)
*Bible Songs, compilation (1856)
*Bright Alfarata (1871?)<ref></ref>
*Lightly On
*Evening Hymn to the Savior

== קישורים חיצוניים ==

* [https://www.findagrave.com/memorial/84199194/marion-sullivan ביוגרפיה]
* 

== הערות שוליים ==

קטגוריה:מלחינים אמריקאים במאה ה-19
קטגוריה:מלחינות המאה ה-19
קטגוריה:מלחינות אמריקאיות
קטגוריה:פזמונאיות אמריקאיות
קטגוריה:פזמונאים אמריקאים
קטגוריה:אמריקאיות שנולדו ב-1802
קטגוריה:אמריקאים שנולדו ב-1802
קטגוריה:נפטרות ב-1860
קטגוריה:אמריקאים שנפטרו ב-1860
בונגאני זונגו

בונגאני זונגו (באנגלית: Bongani Zungu; נולד ב-9 באוקטובר 1992 בדודוזה שבדרום אפריקה) הוא כדורגלן דרום אפריקאי המשחק בעמדת הקשר בקבוצת אמיין מליגת המשנה הצרפתית ובנבחרת דרום אפריקה.

== קריירת מועדונים ==
זונגו הצטרף לאוניברסיטת פרטוריה מדינמוס בתחילת עונת , ועזר למועדון לסיים במקום השמיני בעונת הבכורה שלו בליגת העל הדרום-אפריקאית. בתום העונה עבר לממלודי סאנדאונס, גם היא מליגת העל הדרום-אפריקאית. הוא שיחק במועדון במשך שלוש עונות, בשתיים מתוכן זכה באליפות דרום אפריקה, כשהוא עורך 58 הופעות ליגה ומבקיע שער אחד.

ב-20 בינואר 2016 פורסם כי זונגו יעבור לוויטוריה דה גימארייש מליגת העל הפורטוגלית בתום עונת . הוא ערך 19 הופעות ליגה במועדון, והבקיע שער אחד.

ב-31 באוגוסט 2017 הצטרף זונגו לאמיין מליגת העל הצרפתית.

ב-5 באוקטובר 2020 הושאל זונגו לגלאזגו ריינג'רס מליגת העל הסקוטית. ב-8 בנובמבר הוא ערך את הופעת הבכורה שלו במועדון, בניצחון 8-0 על המילטון אקדמיקל במסגרת המחזור ה-14 בליגה. בסך הכל ערך זונגו 14 הופעות ליגה במשך תקופת ההשאלה, ובתום עונת זכה עם גלאזגו ריינג'רס באליפות סקוטלנד.

== קריירה בינלאומית ==
ב-17 באוגוסט 2013 ערך זונגו את הופעת הבכורה שלו בנבחרת דרום אפריקה, בניצחון 2-0 על נבחרת בורקינה פאסו במשחק ידידות. ב-15 בנובמבר 2013 הוא הבקיע את שער הבכורה שלו בנבחרת, בניצחון 3-0 על נבחרת סווזילנד במשחק ידידות.

הוא היה חלק מסגל נבחרת דרום אפריקה בטורנירים גביע אפריקה לאומות 2015 וגביע אפריקה לאומות 2019.

== תארים ==
;ממלודי סאנדאונס
* אליפות דרום אפריקה (2): 2013/2014, 2015/2016
* הגביע הדרום אפריקאי (1): 2014/2015
* גביע הליגה הדרום אפריקאית (1): 2015/2016

;גלאזגו ריינג'רס
* אליפות סקוטלנד (1): 2020/2021

== קישורים חיצוניים ==

== הערות שוליים ==

קטגוריה:כדורגלנים דרום אפריקאים
קטגוריה:קשרי כדורגל דרום אפריקאים
קטגוריה:כדורגלני ממלודי סאנדאונס
קטגוריה:כדורגלני ויטוריה דה גימארייש
קטגוריה:כדורגלני אמיין
קטגוריה:כדורגלני גלאזגו ריינג'רס
קטגוריה:כדורגלני נבחרת דרום אפריקה
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2019
קטגוריה:דרום אפריקאים שנולדו ב-1992
כתריאל רפפורט

רחוב כתריאל על שם כתריאל רפפורט בראשון לציוןכתריאל רפפורט (26 בנובמבר 1871, י"ג בכסלו ה'תרל"ב - 1941, ה'תש"ב) היה ראש הוועד ה-11 בראשון לציון, סגן ראש הוועד הפועל, חבר בוועד המושבה החקלאי ומזכיר הוועד החקלאי.

== ביוגרפיה ==
כתריאל רפפורט נולד לרחל בילה וטוביה חיים בעיירה ריבינסק, רוסיה. הוא קרוי על שם סבו מצד האב. בשנת 1880 עלה עם הוריו ואחיו לארץ ישראל. הם התיישבו בירושלים, שם למד רפפורט בתלמוד התורה "עץ חיים".<ref name=":0"></ref><ref name=":1"></ref>

בשנת 1884 עבר לראשון לציון, שם למד למשך תקופה בבית הספר "חביב". כנער, החל את פעילותו הציבורית במושבה.<ref name=":1" /><ref name=":0" /> בשנת 1905 נבחר למוכתר המושבה. את זמנו הפנוי העביר באמצעות השתתפות בוועד ערבי הקריאה, בוועד בית הספרים, בוועד השומרים, כיהון כראש ועד בית הספר וניגון באורקסטרה.

רפפורט היה מזכיר המושבה, ולאחר מכן ראש ועד המושבה בשנים 1921-1918 ו-1928. כראש הוועד רכש את אדמת בית דגון ואת אדמות סרפנד-אל-חרב ("אחוזה"). בתקופת כהונתו נסלל כביש חדש מבית הפקידות עד המחנה הצבאי הבריטי "סרפנד" (רחוב ירושלים), נעשו תיקונים סניטריים במושבה, אושרו חוק בניין בתים והתוכנית להקמת שכונת "אביבה", נמסר מגרש בן שני דונמים ל"קרן הגאולה" והוחלפו המשקלים בחנויות למשקלים מדויקים יותר.<ref name=":1" /><ref name=":0" />

מאוחר יותר עבד בתור כורם. בתפקיד זה, רפפורט הוזמן לבקר שלוש פעמים בארמונו הפרטי של הברון אדמונד דה רוטשילד בפריז. שלוש פעמים נשלח לתת ביקורת לסניפי היקב באמריקה, קנדה, אירופה, מצרים וסוריה. שליחותו באמריקה לוותה בהמלצתו של הרב קוק. הוא כיהן כראש הוועד החקלאי מספר פעמים ובמשך 13 שנים היה לחבר במועצת היקב ואגודת הכורמים של ראשון לציון וזכרון יעקב.<ref name=":1" /><ref name=":0" />

בשנת 1918, השתתף באספה המכוננת ביפו כנציג של ארגונים שונים במושבה. בשנה זו נמנה עם מייסדי בנק "קופת עם" ביפו ובמשך 20 שנה היה חבר במועצה ובהנהלה של הבנק. החל משנת 1926, ובמשך שנים רבות, ניהל סניף של חברת ייצור היין "כרמל מזרחי" ביפו יחד עם ראובן סגל. בשנת 1925, רפפורט סייע להקמתה של הגימנסיה "בנימינה" בראשון לציון. בשנת 1936, השתתף בטקס הנחת אבן הפינה למוזיאון רוטשילד, אך המוזיאון לא הוקם בסופו של דבר.<ref name=":0" /><ref name=":1" />

== משפחתו ==
לכתריאל היו שלושה אחים, בוריס ברוך ושמעיה סימון ואחיו החורג שלמה יצחק אחאי.<ref name=":0" />

אביו, טוביה חיים רפפורט, היה שוחט ובודק ופוסק. הוא לימד אותו תורה בהיותו ילד.<ref name=":0" />

רפפורט נשא לאישה את ציפורה טיקולסקי. נולדו להם ארבעה ילדים: יהודית (רפפורט) שילוני, אבשלום רפפורט, שפרה חיה (רפפורט) דייקן ובלה (רפפורט) מילר.<ref name=":0" />

== הנצחה ==
רחוב בראשון לציון קרוי על שמו.

== הערות שוליים ==

קטגוריה:ראשון לציון: אישים
קטגוריה:ילידי 1871
קטגוריה:ארץ-ישראלים שנפטרו ב-1941
Taskmaster (סדרת טלוויזיה)

Taskmaster היא תוכנית משחקי פאנל קומית בריטית שנוצרה על ידי הקומיקאי והמוזיקאי אלכס הורן ומוגשת על ידי הורן וגרג דייוויס. בתוכנית קבוצה של חמישה מפורסמים &#x2013;&#x20;בעיקר קומיקאים &#x2013;&#x20;מנסים להשלים סדרה של אתגרים, כאשר הורן משמש כשופט בכל אתגר ודייוויס שופט את העבודה ומעניק נקודות על סמך ביצועי המתמודדים. הקונספט לתוכנית נוצר לראשונה על ידי הורן עבור פסטיבל אדינבורו פרינג' ב-2010; מאוחר יותר הוא השיג הסכם עם ערוץ טלוויזיה "דייב" כדי להתאים אותו לטלוויזיה עם הפרק הראשון שהוקרן ב-2015. לאחר העונה התשיעית ב-2019 התוכנית נרכשה על ידי ערוץ 4 שהזמין שש עונות חדשות שישודרו בשלוש השנים הבאות.

Taskmaster הוכח כהצלחה בטלוויזיה הבריטית, הוליד משחק קופסה, שני ספרים והוביל ליצירת גרסאות בינלאומיות של התוכנית בבלגיה, שוודיה, ספרד, דנמרק, נורווגיה, פינלנד, ארצות הברית, ניו זילנד, קרואטיה ופורטוגל נכון ל-2022. במהלך מגפת COVID-19 הורן אירח את #HomeTasking, סדרה של משימות שאנשים יוכלו לצלם בבתיהם; עבור כל משימה, פורסם מונטאז' של ניסיונות ביוטיוב שבו דייוויס מעניק נקודות לניסיונות האהובים עליו.

==קישורים חיצוניים==

* 

קטגוריה:תוכניות טלוויזיה שעלו לשידור בשנות ה-2010
קטגוריה:תוכניות טלוויזיה באנגלית
פיטר דה קרם

פיטר פראנס נורברט יוזף רמון דה קרם (בהולנדית: Pieter Frans Norbert Jozef Raymond De Crem; נולד ב-22 ביולי 1962) הוא פוליטיקאי בלגי המשמש כחבר פרלמנט מטעם המפלגה הנוצרית-דמוקרטית. שימש כשר ההגנה של בלגיה בין 2007–2014, וכשר הפנים והביטחון בין 2018–2020.

במקביל לתפקידיו בפוליטיקה הארצית, קרם משמש כראש עיריית אלטר ברציפות מאז 1994.

==ביוגרפיה==
קרם נולד באלטר ב-22 ביולי 1962. אביו, יאן דה קרם שימש כראש העיר במשך שלושים שנה רצופות מטעם המפלגה הנוצרית-דמוקרטית. הוא בן למשפחה פלמית דוברת הולנדית. הוא למד משפט בינלאומי באוניברסיטת בריסל ובאוניברסיטת לוון כמו כן למד בבית הספר למנהל עסקים באוניברסיטת הרווארד. ב-1994 פרש אביו מתפקיד ראש עיריית אלטר, ופיטר דה קרם נבחר למחליפו מטעם המפלגה. הוא זכה ברוב גדול בבחירות המקומיות באותה שנה, ושוב בשנת 2000. ב-2006 החליטו מפלגות האופוזיציה במועצת העיר לשבור את המונופול ארוך השנים של משפחת דה קרם על השליטה בעיר. כל המפלגות התאחדו לרשימה אחת בהנהגת השר לשעבר ג'ף טברנייר. דה קרם הצליח לנצח בבחירות ואף להגדיל את הרוב של מפלגתו במועצת העיר. רוב זה נשמר בבחירות ב-2012 ואף הוגדל בבחירות 2018. באותה שנה יזם קרם את איחוד אלטר עם העיירה השכנה קנסלר. האיחוד הושלם ב-1 בינואר 2019 והעיירה החדשה שמרה על השם אלטר.

ב-1995, במקביל לתפקידו כראש עיריית אלטר, נבחר קרם לראשונה לפרלמנט מטעם המפלגה הנוצרית-דמוקרטית. הוא התבלט עד מהרה כמנהיג הזרם הימני יותר במפלגה. ב-2003 הוא נבחר ליו"ר הסיעה באופוזיציה. ב-2017 חזרה המפלגה הנוצרית-דמוקרטית לממשלה וקרם הפך לשר ההגנה. החל מ-5 במרץ 2013 הוא שימש גם כסגן ראש ממשלת בלגיה. ב-11 באוקטובר 2014 הוא מונה למזכיר המדינה לסחר חוץ - תפקיד שנוצר במיוחד בשבילו ובוטל. ב-9 בדצמבר 2018 הוא הפך לשר הפנים והביטחון עד 1 באוקטובר 2020.

==קישורים חיצוניים==

* 

* [https://www.lachambre.be/kvvcr/showpage.cfm?section=%7Cdepute&language=fr&cfm=cvview.cfm?key=00795&lactivity=52 פיטר דה קרם], באתר הפרלמנט הבלגי

קטגוריה:שרי הגנה
קטגוריה:שרי ממשלת בלגיה
קטגוריה:פוליטיקאים בלגים
קטגוריה:בוגרי אוניברסיטאות ומכללות
קטגוריה:שרי פנים
קטגוריה:ראשי עיריות בבלגיה
קטגוריה:בלגים שנולדו ב-1962
שמואל סנדלר

שמואל סנדלר (נולד ב-3 במרץ 1947) הוא נשיא מכללת אמונה אפרתה, פרופסור אמריטוס במחלקה למדע המדינה באוניברסיטת בר-אילן.

==ביוגרפיה==
סנדלר נולד בולדז' בפולין, הוא גדל בחיפה ולמד בתיכון הדתי יבנה. הוא בוגר תואר ראשון במדע המדינה מאוניברסיטת חיפה (1970) ותואר שני מהאוניברסיטה העברית בירושלים (1973). את הדוקטורט השלים באוניברסיטת ג'ונס הופקינס בארצות הברית (1977).

עם סיום לימודיו הצטרף סנדלר כחבר סגל למחלקה למדע המדינה באוניברסיטת בר-אילן. במהלך השנים כיהן במספר רב של תפקידים: ראש המחלקה למדע המדינה (1998–2001), דקן הפקולטה למדעי החברה (2006–2010), ראש הקתדרה לדת ופוליטיקה ע"ש יהודה אבנר (2011-2015), וראש מערך המכללות של האוניברסיטה (2011–2016). כמו כן כיהן כחוקר בכיר במרכז בגין-סאדאת למחקרים אסטרטגיים, וכעמית מחקר במרכז ירושלמי לענייני ציבור ומדינה. בשנת 2016 מונה לנשיא מכללת אמונה אפרתה.

==מחקר וכתיבה==
תחומי המחקר של פרופסור סנדלר הם יחסים בינלאומיים, פוליטיקה פנימית ומדיניות חוץ, פוליטיקה אתנית/דתית במדיניות החוץ הישראלית, דת ויחסים בינלאומיים, והמימד היהודי במדיניות החוץ הישראלית. סנדלר פרסם לאורך הקריירה שלו עשרות ספרים ומאמרים.

בין הספרים שכתב:
* סנדלר, ש., מדינת הלאום, תל אביב: האוניברסיטה הפתוחה, 1999
<div class="mw-content-ltr">
* Shmuel Sandler and Hillel Frisch, Israel, the Palestinians and the West Bank: A Study in Intercommunal Conflict. (Lexington, MA: Lexington Books, 1984).
* Shmuel Sandler, The State of Israel, The Land of Israel: Statist and Ethnonational Dimensions of Foreign Policy. (Westport, CT: Greenwood Publishing, 1993).
* Hemda Ben-Yehuda and Shmuel Sandler, The Arab-Israel Conflict Transformed: Fifty Years of Interstate and Ethnic Crises. (New York: State University of New York Press, 2002).
* Jonathan Fox and Shmuel Sandler, Bringing Religion into International Rlations, (Palgrave, NY: 2004).
* Shmuel Sandler, The Jewish Origins of Israeli Foreign Policy: A Study in Tradition and Survival. (London: Routledge, 2018).
</div>

== חיים אישיים ==
סנדלר נשוי, אב לארבעה ומתגורר בירושלים.

קטגוריה:חוקרי מדע המדינה ישראלים
קטגוריה:בוגרי תיכון יבנה (חיפה)
קטגוריה:בוגרי אוניברסיטת חיפה
קטגוריה:נשיאי מכללות בישראל
קטגוריה:סגל אוניברסיטת בר-אילן: מדעי המדינה
קטגוריה:ירושלים: אישים
קטגוריה:בעלי תואר דוקטור מאוניברסיטת ג'ונס הופקינס
קטגוריה:ישראלים שנולדו ב-1947
ג'ורניס 5

ג'ורניס 5 (באנגלית: Journeys 5, בתרגום לעברית: "המסע החמישי") הוא האלבום החמישי בסדרת אלבומי ג'ורניס (מסעות) של אייבי רוטנברג.

באלבום משתתפים הזמרים, אברהם פריד, אייבי רוטנברג, אלי קרנזלר, בני פרידמן, ברוך לוין, גרשון ורובה, דוני גרוס, יוסי סוננבליק, יוסף ניוקומב, להקת לב טהור, להקת יום השמיני, המכביטס, מרדכי שפירא, נפתלי יעס, ריבי שוועבל, שלום לעממער, שלומי גרטנר ושלמה שמחה.

עם צאת האלבום יצא הסינגל-קליפ הראשון ממנו "חברים כל ישראל" בשירה של בני פרידמן. בהמשך יצא הסינגל-קליפ השני בשם "על הצדיקים" בשירה של אברהם פריד.

==רשימת רצועות==

==קישורים חיצוניים==
* [https://www.geula.fm/new-albums/45994/ האלבום שחיכינו לו: אייבי רוטנברג מגיש – "JOURNEYS 5"]

==הערות שוליים==

קטגוריה:אלבומי מוזיקה יהודית
קטגוריה:אלבומים בעברית
קטגוריה:אלבומים ביידיש
קטגוריה:אלבומים באנגלית
קטגוריה:אלבומי 2022
עונת 1964/1965 בליגת המשנה ההולנדית

עונת 1964/1965 בליגת המשנה ההולנדית הייתה העונה התשיעית של ליגת המשנה ההולנדית, שהיא הליגה ההולנדית השנייה.
בסיום עונה זו, וילם II ואלינקוויק העפילו לליגה הראשונה, אקסלסיור רוטרדם ופיינדאם נשרו לליגה השלישית.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 16 קבוצות, 12 ששיחקו בעונה הקודמת בליגה, אליהן הצטרפו היורדות מהליגה הראשונה בלו וויט אמסטרדם ופולנדם והעולות מהליגה השלישית אלקמר 54 וניימכן. ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הקבוצות במקומות 1 ו-2 העפילו לליגה הראשונה והקבוצות במקומות 15 ו-16 נשרו לליגה השלישית.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||וילם II
 ||30||17||6||7||61||37||24||40||rowspan=2 align=right|העפלה לליגת העל
|-bgcolor=#BBF3BB
|2.||אלינקוויק
 ||30||18||4||8||44||29||15||40
|-
|3.||בלו וויט אמסטרדם
 ||30||14||9||7||53||39||14||37
|-
|4.||פלוקס
 ||30||13||11||6||54||42||12||37
|-
|5.||פולנדם
 ||30||14||6||10||64||50||14||34
|-
|6.||מועדון הכדורגל איינדהובן
 ||30||11||10||9||58||53||5||32
|-
| 7.||אנסחדה בויס
 ||30||11||7||12||61||61||0||29
|-
| 8.||פנלו 03
 ||30||9||11||10||46||51||5-||29
|-
| 9.||וולוויקרס
 ||30||8||12||10||52||51||1||28
|-
| 10.||ניימכן
 ||30||10||8||12||55||59||4-||28
|-
| 11.||אלקמר 54
 ||30||13||2||15||54||61||7-||28
|-
|12.||דלפט הולנדיה
 ||30||9||8||13||47||60||13-||26
|-
| 13.||סכוונינגן הולנד ספורט
 ||30||7||11||12||39||45||6-||25
|-
| 14.||R.B.C רוסנדאל
 ||30||9||7||14||44||54||10-||25
|-style="background:#FF8888
| 15.||פיינדאם
 ||30||7||8||15||42||62||20-||22||rowspan=2 align=right|ירידה לליגה השלישית
|- style="background:#FF8888
| 16.||אקסלסיור רוטרדם
 ||30||5||10||15||34||54||20-||20
|}

לאחר שוילם II ואלינקוויק סיימו עם אותו מספר נק' התקיים משחק על צלחת האליפות.
{| class="wikitable"
|+ משחק האליפות
|-
! קבוצה 1 !! תוצאה !! קבוצה 2
|-
| וילם II || 6–2 || אלינקוויק
|}

קטגוריה:עונות בליגת המשנה ההולנדית
קטגוריה:תחרויות כדורגל ב-1964
קטגוריה:תחרויות כדורגל ב-1965
אנליס ורלינדן

אנליס ז'אן לואיזה ורלינדן (בהולנדית: Annelies Jan Louisa Verlinden; נולדה ב-5 בספטמבר 1978) היא פוליטיקאית בלגית חברת המפלגה הנוצרית-דמוקרטית, שמכהנת מאז 1 באוקטובר 2020 כשרת הפנים של בלגיה.

==ביוגרפיה==
ורלינדן נולדה ב-5 בספטמבר 1978 במרקסם. היא למדה משפטים באוניברסיטת אנטוורפן ובאוניברסיטת לוון ולאחר מכן השתתפה בתוכנית למנהיגות באוניברסיטת הרווארד. היא הוסמכה כעורכת דין והחלה לעבוד בחברת עורכי הדין הבינלאומית DLA Piper. בהמשך הפכה לראש המחלקה הבלגית בחברה. היא הצטרפה למפלגה הנוצרית-דמוקרטית ובין 2003–2012 שימשה כמנהיגת תנועת הנוער של המפלגה. לתקופה קצרה היא שימשה כחברת מועצת העיר שחוטן וב-2004 התמודדה על מקום בפרלמנט, אולם לא נבחרה. ב-1 באוקטובר 2020 היא נקראה לשמש כשרת הפנים בממשלתו של אלכסנדר דה-קרו.

==קישורים חיצוניים==

* [https://www.belgium.be/nl/over_belgie/overheid/federale_overheid/federale_regering/samenstelling_regering/index_annelies_verlinden אנליס ורלינדן] באתר ממשלת בלגיה

קטגוריה:שרי ממשלת בלגיה
קטגוריה:פוליטיקאיות בלגיות
קטגוריה:בוגרי אוניברסיטאות ומכללות
קטגוריה:פוליטיקאים בלגים
קטגוריה:בוגרי לימודי משפטים
קטגוריה:בוגרות לימודי משפטים
קטגוריה:ילידות 1978
קטגוריה:שרי פנים
קטגוריה:בלגים שנולדו ב-1978
קארין אנסטרם

קארין מרתה אליסבת אנסטרם (בשוודית: Karin Märta Elisabeth Enström; נולדה ב-23 במרץ 1966) היא פוליטיקאית שוודית ממפלגת המתונים אשר שימשה כשרת ההגנה של שוודיה בין 2012–2014.

==ביוגרפיה==
אנסטרם נולדה באופסלה, שוודיה ב-23 במרץ 1966 בשם קארין לנדרהולם. אחיה הוא הנריק לנדרהולם המשמש כשגריר שוודיה באיחוד האמירויות. אחותה לואיז היא אשתו של הפוליטיקאי פר ביל. לאחר נישואיה לאנדרס אנסטרם, היא אימצה את שם משפחתו. היא אם לשלושה.

אנסטרם התגייסה לצבא שוודיה, עברה קורס קצונה, והגיעה לדרגת קפטן. ב-1993 היא עזבה את הצבא, ושנה לאחר מכן הצטרפה למפלגת המתונים ונבחרה כחברה במועצת העיר וקסהולם. ב-1998 נבחרה לריקסדאג. ב-2002 נבחרה כראש העיר וקסהולם וכיהנה בתפקיד עד 2006. ב-2008 מונתה ליו"ר ועדת הביטחון של הריקסדאג, וב-2010 מונתה ליו"ר ועדת החוץ. ב-18 באפריל 2012 היא מונתה לשרת ההגנה עד 3 באוקטובר 2014. לאחר מכן נבחרה בשנית כראש עיריית וקסהולם במשך שתי קדנציות עד 2022. במקביל, היא מכהנת כיו"ר ועדת החוקה מאז 2019.

==קישורים חיצוניים==

קטגוריה:שרות הגנה
קטגוריה:שרי ממשלת שוודיה
קטגוריה:פוליטיקאיות שוודיות
קטגוריה:פוליטיקאים שוודים
קטגוריה:שוודיות שנולדו ב-1966
קטגוריה:שוודים שנולדו ב-1966
מצוק גולש

מצוק גולש (באנגלית: Golesh Bluff; בבולגרית: рид Голеш) הוא מצוק מכוסה קרח, בצידה הצפוני של רמת דטרויט בחצי האי טריניטי באזור ארץ גרהאם של חצי האי האנטארקטי, שבאנטארקטיקה.

גובהו של המצוק 1,426 מטרים מעל פני הים.

מצוק גולש ממוקם 13.27 קילומטרים מזרחית - דרום-מזרחית מגבעת פוינטר;

מצוק גולש ממוקם 6.37 קילומטרים דרומית - דרום-מזרחית מגבעות אוראול;

מצוק גולש ממוקם 11.77 קילומטרים דרום-מערבית ממצוק סקופארקניק;

מצוק גולש ממוקם 12.59 קילומטרים ממערב לפסגת גורגוליאט שברמת קונדופריי.

מדרונותיו המערביים התלולים של מצוק גולש, מתנשאים על הקרחון היובלי הזורם לכיוון צפון-מערב ונשפך אל קרחון פטוס.

המצוק נקרא על שם הכפר גולש שבצפון מזרח בולגריה.

== היסטוריה ==
=== גילוי ומיפוי המצוק ===

המצוק מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.

=== מקור השם ===

המצוק נקרא על שם הכפר גולש שבצפון מזרח בולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://copernix.io/#?where=-58.878333,-63.8225,14&?query=&?map_type=hybrid תצלום לוויין של אזור הנונאטאק, תוך סימון אתרים נוספים באזור] באתר copernix

גולש
גולש
גולש
דומיצינו ארקאנג'לי

דומיצינו ארקאנג'לי (באיטלקית: Domiziano Arcangeli; 10 ביוני 1966, ונציה – 13 ביולי 2020, בוורלי הילס) היה שחקן, מפיק, ותסריטאי איטלקי שעבר לארצות הברית. הוא ידע בעיקר בסרטים בעלי תקציב נמוך במיוחד סרטי ניצול. בסך הכל הוא היה שותף ליצירת כ-150 סרטים וסדרות טלוויזיה.

==ביוגרפיה==
דומיצינו ארקאנג'לי נולד בוונציה והחל את הקריירה שלו כדוגמן. ארקאנג'לי התגלה על ידי הצלם הלמוט ניוטון בוונציה ב-1979, ולאחר כמה צילומים עם ניוטון עצמו הוא הפך לדוגמן מבוקש בינלאומי. בשנות ה-80 הוא התחיל להופיע בסרטים. בשנת 1987 הוא שיחק בסרט "אינטרוויסטה" של פדריקו פליני. בשנים 1988–1991 הוא היה נשוי לרפאלה בראצ'י שזכתה בתואר "מיס איטליה" בשנת 1983.

בתחילת המאה ה-21 הוא עבר לארצות הברית והחל לשחק בסרטי הוליווד. בשנת 2009 ארקאנג'לי הקים את חברת ההפקה Empire Films והפיק במסגרתה מספר סרטים. בשנת 2013 הוא שיחק והפיק את סדרת הטלוויזיה The Bathroom Diaries.

בשנת 2016 דומיצינו ארקאנג'לי זכה בפרס "השחקן הטוב ביותר" ב-United International Film Festival.

דומיציאנו ארקאנג'לי נפטר בשנת 2020 בבברלי הילס.

== פילמוגרפיה חלקית ==
* 1988: "Pomeriggio Caldo"
* 1989: " Francesco"
* 1991: "Paprika"
* 2002–2003: "ChromiumBlue.com"
* 2009: House of Flesh Mannequins (שחקן ומפיק)
* 2009: Samurai Avenger: The Blind Wolf
* 2010: Orgy of Blood (שחקן ומפיק)
* 2010: Virus X (שחקן ומפיק)
* 2011: My Name Is A by Anonymous
* 2012: Scary or Die
* 2012: The Ghostmaker (שחקן ומפיק)
* 2012: Scenes from a Gay Marriage (שחקן ומפיק)
* 2013: The Brides of Sodom (שחקן ומפיק)
* 2013: Ambushed
* 2014: "The Human Race"
* 2016: "Travel Well, Kamikaze"

==קישורים חיצוניים==

קטגוריה:שחקני קולנוע וטלוויזיה איטלקים
קטגוריה:מפיקי קולנוע אמריקאים
קטגוריה:תסריטאי קולנוע אמריקאים
קטגוריה:שחקני קולנוע וטלוויזיה אמריקאים
קטגוריה:מהגרים מאיטליה לארצות הברית
קטגוריה:איטלקים שנולדו ב-1966
קטגוריה:איטלקים שנפטרו ב-2020
ספריגינה

ספריגינה (שם מדעי: Spriggina) הוא סוג של בעל חיים קדום מאוד שחי בסוף תקופת האדיקר שבסוף עידן העל פרקמבריון לפני 555 מיליון שנה. בסוג זה היה רק מין אחד: Spriggina floundersi שתואר בשנת 1958.

== מאפיינים ==
אורכו של בעל החיים היה 3 עד 5 סנטימטרים וצורתו הייתה כצורת מלבן. בעל החיים היה מקוטע ללא מקטעים מתמזגים כאשר חלק מהמקטעים היו לפעמים מעוקלים <ref>McCall (2006). "The Vendian (Ediacaran) in the geological record: Enigmas in geology's prelude to the Cambrian explosion". Earth-Science Reviews. 77 (1–3): 1–229. Bibcode:2006ESRv...77....1M. doi:10.1016/j.earscirev.2005.08.004.</ref>. גופו של בעל חיים זה היה משוריין. שני הקטעים הראשונים יצרו ראש. הקטע הקדמי היה בעל צורה של פרסה עם זוג של שקעים שכנראה היו עיניו של היצור. חלקו התחתון של בעל החיים היה מכוסה בשתי שורות של לוחות ואילו שורה אחת כיסתה את חלקו העליון של היצור. הקטעים הקדמיים שלו התמזגו ליצרית ראש. בחלק מהמאובנים עשוי להיות פה. הסימטריה של בעל חיים זה אינה סימטריה דו-צדדית אלא . לא ידוע ממה ניזון יצור זה אך כנראה שהוא היה טורף.

== גילוי ==
הסוג נקרא על שמו של שגילה את המאובנים בגבעות אידיאקרה שבאוסטרליה הדרומית. שם המין floundersi הוא על שם החוקר האוסטרלי . המאובנים של יצור זה התגלו רק ב שבאוסטרליה הדרומית. בעבר המאובנים של בעל החיים תוארכו ללפני 1.6 מיליארד שנים אך הסתבר שזו הייתה טעות <ref>https://www.ncbi.nlm.nih.gov/pmc/articles/PMC2683128</ref>.

== סיווג ==
כמו רבים מבעלי החיים של הקשר של בעל חיים זה שקבוצות מודרניות של בעלי חיים אינו ידוע אך הוא דומה מאוד לתולעת החיה Tomopteris אך אינו קרוב עליה <ref>Donovan, S. K.; Lewis, D. N. (2001). "Fossils explained 35: The Ediacaran biota". Geology Today. 17 (3): 115–120. doi:10.1046/j.0266-6979.2001.00285.x.</ref>. כמה חוקרים ראו בו קרוב לקבוצה הנכחדת Rangeomorph. וחוקרים אחרים ראו בו כשייך למערכה המודרנית פרוקי-רגליים וכאב קדמון של הטרילוביטים. הדמיון של בעל חיים זה לטרילוביטים עשוי להצביע על קשר הדוק ביניהם למרות שהדמיון של בעל החיים לטרילוביטים יכול להיות דוגמה לאבולוציה מתכנסת <ref>Morris, S. Conway (1993). "The fossil record and the early evolution of the Metazoa" (PDF). Nature. 361 (6409): 219. Bibcode:1993Natur.361..219M. doi:10.1038/361219a0. S2CID 86276440. Archived from the original (PDF) on 2016-08-04. Retrieved 2016-10-11.</ref>.
ספריגינה, מאובן מהאדיקר שנתגלה בגבעות אידיאקרה
== קישורים חיצוניים ==

== הערות שוליים ==

קטגוריה:טקסונים שתוארו בידי מרטין גליסנר
קטגוריה:בעלי חיים שתוארו ב-1958
קטגוריה:אוסטרליה: מאובנים
קטגוריה:בעלי חיים שחיו בפרוטרוזואיקון
קטגוריה:טקסונים שהתפתחו בפרוטרוזואיקון
קלווין רמזי

קלווין ויליאם רמזי (באנגלית: Calvin William Ramsay; נולד ב-31 ביולי 2003) הוא כדורגלן סקוטי המשחק בעמדת המגן הימני בליברפול ובנבחרת סקוטלנד.

==קריירה==
רמזי נולד באברדין, וגדל במחלקת הנוער של קבוצת הכדורגל המקומית. במרץ 2020 ערך את הופעת הבכורה שלו בקבוצה הבוגרת, במשחק הליגה הסקוטית נגד דנדי יונייטד.

ביולי 2021 ערך את הופעת הבכורה שלו במסגרת אירופית, כששיחק בניצחון קבוצתו 5–1 על BK האקן השוודית במסגרת מוקדמות הקונפרנס ליג, ואף בישל את השער הראשון במשחק.

בתום עונת 2021/2022 זכה בתואר "השחקן הסקוטי הצעיר" של העונה.<ref></ref>

ב-19 ביוני 2022 חתם בליברפול תמורת 4.2 מיליון אירו.<ref></ref>

בנובמבר 2022 זומן לראשונה לסגל נבחרת סקוטלנד הבוגרת. הוא ערך את הופעת הבכורה שלו במדיה במשחק הידידות מול .

== תארים ==
ליברפול

* מגן הקהילה: 2022

==קישורים חיצוניים==

==הערות שוליים==

קטגוריה:כדורגלנים סקוטים
קטגוריה:מגני כדורגל סקוטים
קטגוריה:כדורגלני אברדין
קטגוריה:כדורגלני ליברפול
קטגוריה:אברדין: כדורגלנים
קטגוריה:סקוטים שנולדו ב-2003
ג'וש דויג

ג'וש דויג (באנגלית: Josh Doig; נולד ב־18 במאי 2002) הוא כדורגלן סקוטי המשחק בעמדת המגן השמאלי בססואולו.

==קריירה==
דויג נולד באדינבורו וגדל במחלקת הנוער של הארטס המקומית. בקיץ 2019 חתם על חוזה עם יריבתה העירונית, היברניאן.<ref></ref> בפברואר 2020 האריך את חוזהו עד ליוני 2023, והושאל עד לתום העונה לקווינס פארק מהליגה הסקוטית השנייה.

באוגוסט 2020 ערך את הופעתו הראשונה בקבוצה הבוגרת של היברניאן, בניצחון קבוצתו 2–1 על קילמרנוק.<ref></ref> ב-20 בפברואר 2021 כבש את שער הבכורה שלו בליגה, בניצחון קבוצתו 2–0 על המילטון אקדמיקל.<ref></ref>

בתום עונת 2020/2021 האריך דויג את חוזהו עד ליוני 2025,<ref></ref><ref></ref> וזכה בתואר "השחקן הסקוטי הצעיר" של העונה בליגה.<ref></ref>

ביולי 2022 חתם בהלאס ורונה. הוא כבש שער בכורה בקבוצה ב-4 בספטמבר בניצחון 2–1 על סמפדוריה.

בינואר 2024 חתם בססואולו תמורת 6 מיליון אירו.

==קישורים חיצוניים==

==הערות שוליים==

קטגוריה:כדורגלנים סקוטים
קטגוריה:מגני כדורגל סקוטים
קטגוריה:כדורגלני היברניאן
קטגוריה:אדינבורו: כדורגלנים
קטגוריה:כדורגלני הלאס ורונה
קטגוריה:כדורגלני ססואולו
קטגוריה:סקוטים שנולדו ב-2002
Hi-NRG

Hi-NRG<ref name="AMG1"></ref> הוא ז'אנר מוזיקלי המשלב אלמנטים של דיסקו ומוזיקת דאנס אלקטרונית, שמקורו בארצות הברית בסוף שנות ה-70 ותחילת שנות ה-80 של המאה ה-20.

כז'אנר מוזיקלי, המתאפיין בטמפו מהיר, מקצבי סטקטו, שירה "אינטנסיבית" ואוקטבות בייסליין "פועמות", הוא השפיע במיוחד על סצנת הדיסקו.

== היסטוריה ==
מוזיקת Hi-NRG התחילה להופיע באמצע שנות ה-70 של המאה ה-20, בין היתר על ידי בידו וטינה צ'ארלס ב-1976, ופטריק הרננדז ב-1979.<ref></ref><ref name="dance_little_lady"></ref>

בין המוזיקאים שמשתמשים במוזיקת Hi-NRG נמצאים המוזיקאים קלוד'ה בארי , מיקל בראון , פרנס ג'ולי , סילבסטר , דיוויין, ליים , The Weather Girls , פטריק קאולי , בובי אורלנדו , פול לקאקיס, ברונסקי ביט, חי או מת ו-The Flirts .

בתחילת שנות ה-80 של המאה ה-20, מוזיקת Hi-NRG זכתה, באופן מתון, לפופולריות במיינסטרים באירופה, ולהכרה רחבה בקהילה הגאה בארצות הברית. הז'אנר היה תלוי לחלוטין בטכנולוגיה והיה כולו על "ריקוד אתלטי בלתי אפשרי, מין בִּיוֹנִי וסיבולת על אנושית".<ref name="Shapiro">Shapiro, Peter, and Iara Lee. Modulations: a History of Electronic Music: Throbbing Words on Sound. Caipirinha Productions, 2000.</ref> עם זאת, השירים הוגבלו, בדרך כלל, לגוף גברי, כמו השירים "Menergy", ו-"So Many Men, So Little Time". מפיקים כמו בובי אורלנדו ופטריק קאולי יצרו "פנטזיה שמיעתית של מועדון עתידני המאוכלס כולו בחתיכים של טום אוף פינלנד".<ref name="Shapiro" />

במהלך אותה תקופה, הז'אנר נהיה לפופולרי בקנדה ובבריטניה, בעיקר על ידי Trans-X וליים . מוזיקת Hi-NRG השפיעה על מוזיקת טכנו והאוס.

=== הצלחה מסחרית ===
ב-1983 בבריטניה, מגזין המוזיקה, Record Mirror , החל לפרסם מצעד Hi-NRG שבועי. הז'אנר נכנס למיינסטרים עם להיטים במצעד הפופ והדאנס הבריטי (ובמצעד הדאנס האמריקאי), כמו "" של הייזל דין ו-"High Energy" של אוולין תומאס .<ref name="occhazell"></ref><ref name="occevelyn"></ref>

באמצע שנות ה-80 של המאה ה-20, יצאו שניים משירי ה-Hi-NRG המצליחים ביותר בכל הזמנים, "" של Dead or Alive , ו-"Venus" של בננהראמה (במקור של Shocking Blue).<ref></ref>

מאמצע שנות ה-80 של המאה ה-20 עד לסוף המאה ה-20, מגזין המוזיקה האמריקני, Dance Music Report , פרסם מצעדי Hi-NRG.<ref></ref> עם זאת, הפופולוריות של מוזיקת Hi-NRG התחילה לדעוך ב-1990, לאחר שמוזיקת הטכנו ומוזיקת הרייב נהיו פופולריים במועדוני ריקודים. מאוחר יותר, במהלך שנות ה-90 של המאה ה-20, יצאה מוזיקת Nu-NRG , שילוב של מוזיקת Hi-NRG ומוזיקת טראנס.<ref>[http://www.electronicmusicstyles.com/trance_nu_nrg.html Electronic Music Styles – NU NRG TRANCE] . July 2, 2010.</ref>

== הערות שוליים ==

*
קטגוריה:מוזיקה אלקטרונית
קטגוריה:שנות ה-1980 במוזיקה
קטגוריה:שנות ה-1990 במוזיקה
קטגוריה:מוזיקת להט"ב
לואיס פרגוסון

לואיס פרגוסון (באנגלית: Lewis Ferguson; נולד ב-24 באוגוסט 1999) הוא כדורגלן סקוטי המשחק בעמדת הקשר בבולוניה.

==קריירה==
פרגוסון גדל במחלקות הנוער של גלאזגו ריינג'רס והמילטון אקדמיקל.<ref></ref> ב-20 בינואר 2018 ערך את הופעת הבכורה בקבוצת הבוגרים של המילטון אקדמיקל, ובתום העונה עבר לאברדין.<ref></ref>

ב-26 ביולי 2018 ערך את הופעתו הראשונה במדי אברדין, בתיקו 1–1 עם ברנלי במסגרת הסיבוב השני של מוקדמות הליגה האירופית. במשחק הגומלין כבש את שער הבכורה שלו, אך קבוצתו הודחה בהארכה בתום צמד המשחקים.<ref></ref> ב-28 באוקטובר 2018 כבש את השער היחיד בחצי גמר גביע הליגה הסקוטית, שהעלה את קבוצתו לגמר על חשבון קבוצת נעוריו, גלאזגו ריינג'רס. בגמר הפסידה קבוצתו 0–1 לסלטיק.<ref></ref> עד סוף 2018 כבש עבור קבוצתו עוד שני שערי ניצחון בליגה, כשאחד מהם בבעיטה חופשית.<ref></ref>

בפברואר 2019 האריך את חוזהו עד ליוני 2024.<ref></ref> במאי 2019 היה מועמד לפרס "הכדורגלן הצעיר של השנה בליגה הסקוטית", בו זכה לבסוף ראיין קנט.<ref></ref>

בתום עונת 2019/2020 זכה בתואר "השחקן הסקוטי הצעיר" של העונה בליגה.<ref></ref>

את עונת 2020/2021 סיים כמלך השערים של המועדון, עם עשרה שערים ב-41 משחקים.<ref></ref> גם בעונת 2021/2022 היה מלך השערים של המועדון, עם 16 שערים ב-43 משחקים.<ref></ref>

=== קריירת נבחרות ===
פרגוסון שיחק בנבחרות הנוער השונות של סקוטלנד.<ref></ref> באוגוסט 2021 זומן לראשונה לנבחרת הבוגרת,<ref></ref> וב-1 בספטמבר 2021 ערך את הופעת הבכורה שלו בנבחרת, כשהחליף את בילי גילמור בהפסד 0–2 ל.

==קישורים חיצוניים==

==הערות שוליים==

קטגוריה:כדורגלנים סקוטים
קטגוריה:קשרי כדורגל סקוטים
קטגוריה:כדורגלני המילטון אקדמיקל
קטגוריה:כדורגלני אברדין
קטגוריה:כדורגלני נבחרת סקוטלנד
קטגוריה:כדורגלני בולוניה
קטגוריה:סקוטים שנולדו ב-1999
דיווה האוס

דיווה האוס (Diva house) או האנדבג האוס (Handbag house) הוא ז'אנר מוזיקלי המשלב אלמנטים של מוזיקת האוס, R&B עכשווי, דאנס-פופ, מוזיקת נשמה, דיסקו, מוזיקת דאנס אלקטרונית, גוספל ומוזיקת מחזמר , שנהיה פופולרי ביותר בגיי ברים במהלך המחצית השנייה של שנות ה-90 של המאה ה-20. האנציקלופדיה he Encyclopedia of Contemporary British Culture, מגדירה את דיווה האוס כבעל "שירה נשית בולטת, התמוטטויות וריבוי של 'דקירות' בפסנתר".<ref name="Childs"></ref>

== רקע ==
השימוש הראשון במונח "דיווה האוס" היה כבר ביולי 1992, כאשר המגזין בילבורד תיאר את "What Are We Doin'" של די די סימון כ-"דיווה האוס עם ברזל".<ref name="Flick"></ref> הז'אנר ידוע בכך שהוא משתמש בקולות יוניסקס, עם סמפולים מהקלטות נשמה, דיסקו, גוספל ומוזיקת מחזמר , בין היתר משירים שבוצעו על ידי בט מידלר, ג'ודי גרלנד ולייזה מינלי. הז'אנר הזה יכול לכלול גם שירים המבוצעים על ידי מוזיקאי דאנס, וכן רמיקסים במועדוני פופ, כגון פטי לבל, אריתה פרנקלין, מריה קארי וויטני יוסטון.

נראה שהמונח "האנדבג האוס" פופולרי במיוחד ברחבות הריקודים בבריטניה. המונח מתייחס לרעיון של קבוצת נשים שרוקדות סביב ערימת תיקיהן (על אף שבתחילה, שימש כמילת גנאי).<ref></ref>

בשנות ה-90 של המאה ה-20, ככל שגיי ברים והתרבות הגאה נהיו יותר במיינסטרים, מוזיקת הדיווה האוס פרחה, בשל הטעמתה למוזיקת מועדונים להט"בים. בבריטניה במיוחד, האנדבג האוס נהיה לסמל של תרבות המועדונים. לפי ההיסטוריונים המוזיקליים ביל ברוסטר ופרנק ברוטון, עד אמצע שנות ה-90, האנדבג האוס עזר להפוך את המועדונים ל-"פעילות פנאי רגילה".<ref name="Brewster"></ref> עם הזרימה המרכזית של התרבות הגאה בשנות ה-90, דיווה האוס קישר בין מוזיקת ההאוס לסצנת הריקודים הגאה, שהוגדרה בעבר רק על ידי יצירות איטלו-דיסקו.

מבקר המוזיקה הבריטי, סיימון ריינולדס , טוען כי האנדבג האוס היה "בתחילה מונח מזלזל, שנטבע על ידי קוגנוסקנטיות מתנשאות מול מנגינות ההאוס ההמנוניות, החודרות למצעדים, שלכאורה פנו לנשים, ובעיקר למבנה העממי-מיסטי של שרון וטרייסי."<ref name="Reynolds"></ref> על פי מפיק המוזיקה האלקטרונית הבריטית, איוואן פירסון , והסופר ג'רמי גילברט, "האנדבג האוס" זכה לעיתים קרובות ללעג כ-"דיסקו פלסטיק" על ידי חובבי מוזיקת דאנס שמעדיפים את "הסאונד האזוטרי יותר של מוזיקה אשר מתחמק מהסדרי העדיפויות המוזיקליים 'המיינסטרים' של מלודיה ושפה מילולית."<ref name="Gilbert"></ref> המשיכה המיינסטרים של האנדבג האוס גרמה לטהרנים של מוזיקת ריקודים מחתרתית לנהור לז'אנרים הספינים-אוף של הארדבג , מוזיקת האוס פרוגרסיבית , דיפ האוס וגראז' האוס.<ref name="Reynolds" /> הסוציולוגית דנג'ה בריל טוענת שלביקורת על האנדבג האוס יש "נטייה של מיזוגיניה בייצוגים תרבותיים של המועדונים של הזרם המרכזי המושמץ של 'האנדבג האוס', שנגדו מגדירים את רייב כתת-תרבות שלהם".<ref></ref> בריל טוענת כי ההטיה נגד האנדבג האוס "מתבטאת בצורה הברורה ביותר בפמיניזציה של ה-'מיינסטרים' המושמץ של תרבות הפופ שנגדו תרבויות משנה שמגדירות את עצמן".<ref></ref>

== ראו גם ==
* קאמפ
* דיווה
* המנון גאה
* גיי בר
* גיי אייקון

== הערות שוליים ==

קטגוריה:שנות ה-1990 במוזיקה
קטגוריה:מוזיקת להט"ב
זאב נוימן

זאב נוימן (3 ביולי 1938 – פברואר 2023) היה פרופסור בפקולטה לניהול באוניברסיטת תל אביב, שכיהן כנשיא הראשון של המסלול האקדמי המכללה למנהל.

==ביוגרפיה==
זאב נוימן נולד וגדל בתל אביב. למד בבית הספר היסודי אחד העם ובתיכון עירוני א'. את שירותו הצבאי עשה בגדוד 890 של חטיבת הצנחנים. הוא היה בוגר תואר ראשון בכלכלה ובסטטיסטיקה מהאוניברסיטה העברית בירושלים ותואר שני ושלישי במערכות מידע מאוניברסיטת קליפורניה בלוס אנג'לס.

בשנת 1968 הצטרף נוימן כחבר סגל בפקולטה לניהול באוניברסיטת תל אביב, והיה מראשוני וממקימי תחום מערכות מידע באקדמיה בישראל. בשנת 1969 מונה לראש החוג לחשבונאות, ובשנת 1974 מונה דיקן הפקולטה לניהול. בשנת 1985 מונה לכהונה נוספת כדיקן. במקביל, כיהן כחבר סגל באוניברסיטת קלרמונט בארצות הברית, ואף כיהן שם כדיקאן בית הספר למדעי המידע. בשנת 2006, פרש מאונברסיטת תל אביב ונבחר לנשיא הראשון של המסלול האקדמי החדש של המכללה למנהל, תפקיד אותו מילא במשך שמונה שנים.

נוימן נפטר בפברואר 2023. הותיר אחריו אישה, פנינה, ששימשה כמנהלת האדמיניסטרטיבית של רשות ההוראה והלמידה במכללה למינהל, וארבעה ילדים. התגורר בתל אביב.

==מחקר וכתיבה==
פרופסור נוימן כתב במהלך השנים עשרות ספרים שונים על היבטים שונים של ניהול מערכות מידע. בין הספרים שכתב:
* נוימן זאב, בורוביץ ישראל, מחשבים ומערכות מידע, תל אביב: צ'ריקובר, 1976
* בורוביץ ישראל, נוימן זאב, מלמד משה, מערכות מידע ממוחשבות, תל אביב: צ'ריקובר, 1984
* אחיטוב ניב, נוימן זאב, צבירן משה, מערכות מידע בניהול, תל אביב: דיונון, 1996
* נוימן זאב, צבירן משה, מערכות מידע הלכה למעשה, תל אביב: דיונון, 2001
* נוימן זאב, תחרות באמצעות טכנולוגיות מידע, רעננה: האוניברסיטה הפתוחה, 2004
<div class="mw-content-ltr">
* Neumann, Zeev, & Ahituv Niv., Principles of Information Systems for Manegement. Dubuque, Iowa: W.C. Brown Co, 1982
</div>

==קישורים חיצוניים==
* [https://yoram.walla.co.il/item/984939 זאב נוימן - נשיא המסלול האקדמי]
* [https://www.scooper.co.il/pr/1013323/ אות הוקרה מלשכת מנתחי מערכות מידע הוענק לפרופסור זאב נוימן]

קטגוריה:בוגרי בית הספר אחד העם (תל אביב)
קטגוריה:בוגרי תיכון עירוני א' (תל אביב)
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:נשיאי מכללות בישראל
קטגוריה:סגל אוניברסיטת תל אביב: ניהול
קטגוריה:ישראלים שנולדו ב-1938
קטגוריה:ישראלים שנפטרו ב-2023
חיים שונשול

רבי חיים שונשול המכונה מורינו (? - ה' בתמוז התר"יט) היה רב ודרשן באזמיר וביוזיל חיסאר ומחבר ספר שמחה לאיש.

== תולדותיו ==
נולד באזמיר שבטורקיה לשרה ולרבי שבתי, בנו של רבי נסים חיים שינשול מיוזיל חיסאר<ref>נפטר בשנת התקצ"ט ונספד על ידי רבי חיים (שמחה לאיש דרוש י"ט)</ref>. נישא לביתו של רבי יצחק איסטורגו. ונשא את דרשותיו באזמיר ובעיר יוזיל חיסאר<ref>ראה שמחה לאיש, תחילת דרוש ד' (למתן תורה)</ref>. למד תורה מרבי נסים חיים מודעי, אותו הוא מכנה ושאלה ממנו אל רבו מופיעה בספר מימר חיים<ref>מימר חיים, או"ח סימן י'</ref>. כמו כן למד מרבי דוד אמאדו, רבי חייא פונטרימולי<ref>שמחה לאיש, דף פז עמוד א</ref> וגם מפי רבי מרדכי נחום מורינו<ref>שמחה לאיש דף מא עמוד ב</ref>. החבי"ף כותב עליו:

סבל מייסורים ונפטר בה' בתמוז ה'תרי"ט (7 ביולי 1859).

== ספרו ==
שמחה לאיש
שמחה לאיש (אזמיר תר"ך; בהוצאת דפוס ן' ציון בנימין רודיטי) - דרושים לספר תורה<ref>דרוש א'</ref>, למתן תורה<ref>דרושים ב' - ה'</ref>, לשבת תשובה<ref>דרושים ו' - ט'</ref>, לצדקה ולשבת הלבשת עניים<ref>דרושים י' - י"א</ref>, לשבת זכור<ref>דרושים י"ב - י"ד</ref>, לשבת הגדול<ref>דרושים ט"ו - ט"ז</ref>, לנישואין<ref>דרושים טו"ב - ח"י</ref> והספדים: לסבו<ref>דרוש י"ט</ref>, לדודתו<ref>דרוש ך'</ref>, לאמו<ref>דרוש כ"א</ref> ועוד. בסוף הספר נדפסו מעט ליקוטים מאת הרב המחבר על הש"ס, והתנ"ך. נדפס בהסכמת רבי חיים פאלאג'י. הספר נדפס לאחר מותו, והובא לדפוס על ידי רבי רפאל חייא פונטרימולי. שם הספר מכיל את ראשי התיבות (בהיפוך אותיות) של הרב המחבר: מאתי הצעיר חיים שונשול (שמחה) ישמח לב אני שבתי (לאיש).

== לקריאה נוספת ==
* ש' וואנונו, אנציקלופדיה לחכמי טורקיה, עמוד 266

== קישורים חיצוניים ==
* 

=== ספרו ===
* 
* 
* 

== הערות שוליים ==

קטגוריה:רבנים: אחרונים
קטגוריה:האימפריה העות'מאנית: רבנים
קטגוריה:איזמיר: רבנים
קטגוריה:מחברי ספרי דרוש
קטגוריה:נפטרים ב-1859
הד מיינר

הד מיינר (נולד ב-1986) הוא מעצב אופנה ישראלי, המציג בקביעות בשבוע האופנה בפריז וחתן פרס קרל לגרפרד של תאגיד LVMH.

== ביוגרפיה ==
הד מיינר גדל בעמוקה. אמו היא ציירת ואביו הוא מסגר. אחיו של היוצר עטר מיינר.
בגיל 16 נחשף לראשונה לעולם האופנה ועסק כמתלמד בעבודות עור, תכשיטים ותפירה ידנית. בגיל 22 התקבל למחלקה לאופנה וצורפות בבצלאל וסיים בהצטיינות בשנת 2012.

הוא המשיך ללימודים ב-Institut Français de la Mode בפריז. לאחר מכן הקים את המותג שנושא את שמו בסטודיו בתל אביב.

בשנת 2015 נבחר מיינר, יחד עם עוד שבעה מעצבים, להשתתף במחזור הראשון של חממת מפעל הפיס לאופנה,<ref></ref> ובשנת 2016 היה מיינר אחד מחמשת מעצבי האופנה הישראלים שהשתתפו בסדרת הדוקו "סיפורי בדים", ששודרה ביס דוקו.

בשנת 2017 היה למעצב הישראלי הראשון שנבחר להציג באופן קבוע בשבוע האופנה של פריז.<ref></ref> מיינר זכה בשנת 2019 בפרס קרל לגרפלד מטעם תאגיד האופנה LVMH.

היה נשוי לזמרת ריף כהן. השניים התגרשו ב-2019.

== עיצוביו ==
בגדיו של מיינר, המעצב לגברים, מאופיינים בגזרות יוניסקס רחבות בהשראת מדי צבא ובגדים חסידיים ובשילוב פריטים מחוייטים. על פי מגזין האופנה ווג, עיצוביו של מיינר הם "בהשפעת חייטות יהודית אורתודוקסית מסורתית, והוא משלב בקולקציות בהשראת הצבא שלו רוח נצחית מלאה ברוחניות".<ref></ref>

== קישורים חיצוניים ==
* [https://www.youtube.com/channel/UCi17MOKMUhpLE7io11jNlqw ערוץ היוטיוב] של הד מיינר, יוטיוב
* 
* [https://www.atmag.co.il/בגזרתה/ בגזרתה: ראיון זוגי עם ריף כהן והד מיינר], מגזין את
* 
* [https://wwd.com/menswear-news/mens-designer-luxury/brands-to-watch-at-paris-mens-fashion-week-fall-10754270/ כתבה על הד מיינר] ב-Women's Wear Daily 
* [https://www.lemonde.fr/m-styles/article/2021/06/28/hed-mayner-le-createur-israelien-a-suivre_6086050_4497319.html הד מיינר המעצב הישראלי שכדאי לעקוב אחריו], ראיון בלה מונד

== הערות שוליים ==

קטגוריה:מעצבי אופנה ישראלים
קטגוריה:בוגרי בצלאל, אקדמיה לאמנות ועיצוב
קטגוריה:עמוקה: אישים
קטגוריה:ישראלים שנולדו ב-1986
ולרי סולוביי

ולרי דמיטריביץ' סולוביי (ברוסית: Валерий Дмитриевич Соловей; נולד ב-19 באוגוסט 1960) הוא היסטוריון רוסי, אנליסט פוליטי, פובליציסט ואיש ציבור. דוקטור למדעי ההיסטוריה.

מ-2007 עד 2019 - פרופסור וראש המחלקה לפרסום ויחסי ציבור במכון הממלכתי ליחסים בינלאומיים של מוסקבה.

==ביוגרפיה==
סולוביי נולד ב-19 באוגוסט 1960 בעיר שצ'סטיה, מחוז לוהנסק, במשפחה של מהנדסי חשמל. את ילדותו בילה במערב אוקראינה בעיר בורשטין שבמחוז איבנו-פרנקיבסק. כנער התגורר בקובה עם הוריו.

בשנת 1983 סיים את לימודיו בפקולטה להיסטוריה של אוניברסיטת מוסקבה.

מ-1983 עד 1993 היה סטודנט לתואר שני ועובד במכון להיסטוריה של ברית המועצות של האקדמיה למדעים של ברית המועצות (כיום המכון להיסטוריה רוסית של האקדמיה הרוסית למדעים).

במאי-ספטמבר 1995 סיים התמחות בבית הספר לכלכלה ולמדע המדינה של לונדון.

ב-29 בנובמבר 2017 סולוביי נכנס למטה הקמפיין של ראש מפלגת הצמיחה, בוריס טיטוב, שם פיקח על האידאולוגיה. הוא היה איש סודו של טיטוב וייצג אותו בדיונים לפני הבחירות.

בתקשורת סולוביי, מבקר בקביעות את הממשל הפדרלי הנוכחי ואת הנשיא ולדימיר פוטין באופן אישי<ref>https://biographe.ru/znamenitosti/valeriy-solovey/</ref>.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:היסטוריונים רוסים
קטגוריה:פובליציסטים רוסים
קטגוריה:בלוגרים רוסים
קטגוריה:פוליטיקאים רוסים
קטגוריה:בוגרי אוניברסיטת מוסקבה
קטגוריה:אנשים שהוכרזו ברוסיה ככלי תקשורת — "סוכנים זרים"
קטגוריה:רוסים שנולדו ב-1960
סטיוארט ארמסטרונג

סטיוארט ארמסטרונג (באנגלית: Stuart Armstrong; נולד ב-30 במרץ 1992) הוא כדורגלן סקוטי המשחק בעמדת הקשר בסאות'המפטון ובנבחרת סקוטלנד.

==קריירה==
ארמסטרונג שיחק במחלקות נוער חובבניות מקומיות, וב-2009 עבר למחלקת הנוער של דנדי יונייטד.<ref></ref> בנובמבר 2010 ערך את הופעת הבכורה שלו בקבוצה הבוגרת, בניצחון 1–0 על המילטון אקדמיקל.

בדצמבר 2011 כבש את שער הבכורה שלו, בתיקו 2–2 עם סנט מירן.<ref></ref> באוקטובר 2012 האריך את חוזהו בשלוש עונות נוספות.<ref></ref><ref></ref> בפברואר 2013 היה מועמד לתואר שחקן החודש בליגת העל הסקוטית. באותה עונה היה מועמד לתואר "הכדורגלן הצעיר של השנה בליגה הסקוטית", בו זכה לבסוף לי גריפית'ס.<ref></ref> עם זאת, ארמסטרונג זכה באותה עונה בתואר "הכדורגלן הסקוטי הצעיר של השנה".<ref></ref>

בתום עונת 2013/2014 היה מועמד שוב לתואר "הכדורגלן הצעיר של השנה בליגה הסקוטית", ונכנס לנבחרת העונה בסקוטלנד. במדי דנדי רשם ארמסטרונג 150 הופעות (109 מתוכן בהרכב) וכבש 22 שערים בכל המסגרות.

בינואר 2015 דחתה דנדי שתי הצעות עליו מסלטיק,<ref></ref> אך בפברואר אושרה העסקה וארמסטרונג עבר לסלטיק.<ref></ref> הוא לא היה יכול להשתתף בגמר גביע הליגה הסקוטית, בו שיחקה סלטיק במרץ 2015 נגד קבוצתו לשעבר, דנדי, וזכתה בגביע לאחר ניצחון 2–0.<ref></ref>

בפברואר 2015 כבש את שער הבכורה שלו בהופעת הבכורה שלו בקבוצה, בניצחון 3–0 על פרטיק ת'יסל.<ref></ref> בתום העונה נבחר שוב לנבחרת העונה בסקוטלנד.

בעונת 2016/2017 כבש 17 שערים בכל המסגרות, כשסלטיק זוכה בטרבל מקומי, ונכנס בפעם השלישית לנבחרת העונה בסקוטלנד. גם בעונה הבאה זכתה הקבוצה בטרבל, אך ארמסטרונג נעדר מחלקה בשל פציעות.<ref></ref>

ביוני 2018 נרכש על ידי סאות'המפטון מהפרמייר ליג ב-7 מיליון פאונד,<ref></ref> וחתם על חוזה לארבע עונות.<ref></ref><ref></ref> ב-12 באוגוסט 2018 ארמסטרונג ערך את הופעת הבכורה שלו בתיקו 0–0 מול ברנלי.<ref></ref> ב-24 בנובמבר הבקיע את שערו הראשון בקבוצה, בהפסד 3–2 לפולהאם בליגה.<ref></ref>

ב-1 בינואר 2021 האריך את חוזהו בשלוש עונות וחצי.<ref></ref>

==תארים==
;סלטיק
* אליפות סקוטלנד (4): 2014/2015, 2015/2016, 2016/2017, 2017/2018
* הגביע הסקוטי (2): 2016/2017, 2017/2018
* גביע הליגה הסקוטית (2): 2016/2017, 2017/2018

;אישיים
* השחקן הסקוטי הצעיר של העונה (1): 2012/2013
* נבחרת העונה בסקוטלנד (3): 2013/2014, 2014/2015, 2016/2017
* שחקן החודש בליגה הסקוטית (1): אוקטובר 2012
* השחקן הצעיר של החודש בליגה הסקוטית (1): ספטמבר 2013

==קישורים חיצוניים==

==הערות שוליים==

קטגוריה:כדורגלנים סקוטים
קטגוריה:קשרי כדורגל סקוטים
קטגוריה:כדורגלני דנדי יונייטד
קטגוריה:כדורגלני סלטיק
קטגוריה:כדורגלני סאות'המפטון
קטגוריה:כדורגלני נבחרת סקוטלנד
קטגוריה:כדורגלני יורו 2024
קטגוריה:אינוורנס: כדורגלנים
קטגוריה:סקוטים שנולדו ב-1992